08/02/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

ANUNCIO DE INFORMACIÓN PÚBLICA CLAVE: DH. V15.30210 CANTERAS FERROLANAS, S. A., de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 358.919 m 3 /ano de augas residuais industriais de escorrega depuradas ao rego de Aneiros (cunca da ría de Ferrol) e dun caudal máximo de 198 m 3 /ano de augas residuais fecais depuradas por infiltración no terreo (cunca da ría de Ferrol), procedentes da concesión de explotación Pico D’Ouro núm.6646.1, dedicada á extracción de granito a ceo aberto para a elaboración de áridos, asentada na parroquia de San Salvador (T. M. Ferrol). As augas residuais industriais de escorrega xeradas na zona de explotación son tratadas en dúas balsas de decantación dispostas en serie, de 5.000 e 1.600 m 2 de superficie, respectivamente, duns 6 metros de profundidade. A segunda balsa atópase conectada a un depósito de 20.000 litros que alimenta a planta de machuque, e cuxo excedente se verte mediante aliviadoiro á rede interna de drenaxe das instalacións que remata no sistema de decantación existente na zona de instalacións. As augas residuais industriais de escorreqa xeradas na zona de instalacións son conducidas cara un sistema constituído por catro balsas de decantación escavadas no terreo e recubertas por unha capa de arxilas compactadas de 20 cm de espesor, dispostas en serie e cunha superficie total de 5.000 m 2 e un volume aproximado de 12.500 m 3. As augas residuais industriais de escorrega depuradas son evacuadas dende a cuarta balsa, mediante dúas conducións de PVC de 40 cm de diámetro en paralelo, a unha cuneta de xeometría trapezoidal executada en rocha de 3,75 m 2 de sección e 17 m de lonxitude, que verte á cuneta da estrada AC-3603 no punto de coordenadas UTM: X=561.123; Y=4.818.513; a cal a súa vez verte ao rego do Aneiros (cunca da ría de Ferrol) no punto de coordenadas UTM: X=561.144; Y=4.818.615. As augas residuais fecais xeradas nas instalacións son tratadas nunha fosa séptica de decantación-dixestión con prefiltro de 5 m 3 deseñada para 22 habitantes equivalentes, de 2,165 m de altura total e 1,93 m de diámetro. As augas residuais fecais depuradas vértense por infiltración no terreo (cunca da ría de Ferrol) mediante zanxa filtrante de 10 x 0,8 m 2 de superficie e 1 m de espesor no punto de coordenadas UTM: X=560.660; Y=4.818.414. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas do organismo autónomo Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela; e no Servizo Territorial Norte de Augas de Galicia sito na rúa Wenceslao Fernández Flórez, 1, da Coruña, onde se atopa exposto o proxecto para que poida ser examinado por quen desexe. Santiago de Compostela, 19 de xaneiro de 2012. O xefe da Área de Vertidos, e. f. Asdo.: Francisco Julio Gutiérrez García